Mannose

Mannose er en naturlig sukkerart som er monosakkarid og en viktig heksose. Den finnes i store mengder i celleveggene hos bartre, og er også en bestanddel i mange proteiner.  Karbohydratet har sumformel C6H12O6.

 Fremstilling 
Mannose kan produseres på flere måter, ved syntese, kjemisk ekstraksjon eller naturlig ekstraksjon. Ved syntese brukes ofte syrer og barium under fremstillingen, og ved kjemisk ekstraksjon brukes gjerne løsemidler. Naturlig ekstraksjon foregår ved at veden i ulike tresorter males opp med vann til en masse for deretter å kjøres gjennom et lysfilter som lader sukkerpartiklene slik at de fester seg på en filterplate. Filtrene skrapes deretter rene for sukker og Mannosen renses ytterligere. Dette gir ren naturlig Mannose. Tresortene som oftest brukes er bjørk, bøk og lerk.

 Fordøyelse 
Mannose er trygt å innta, selv i større doser.Direct utilization of mannose for mammalian glycoprotein biosynthesis Det metaboliseres ikke av kroppen, men skilles ut av nyrene i løpet av få timer etter inntak, for deretter å gå videre ut i urinen. 90% innen de første 30-60 minutter. Det vil derfor ikke påvirke blodsukkeret og er følgelig trygt for diabetikere.

 Bruk 
Mannose er primært brukt som naturmiddel mot blærekatarr og urinveisinfeksjon (UVI).Anti-bacterial defense mechanism of the urinary bladder. Role of mannose in urineEffect of D-mannose and D-glucose on Escherichia coli bacteriuria in rats. Det er hevdet å virke ved en antiadherende effekt ved at Mannose-molekyler fester seg til reseptorer på bakteriene slik at disse ikke kan holde seg fast i urinveienes slimhinner, og dermed skylles ut med urinen.

 Referanser 

 Kilder 


Kategori:Monosakkarider